《寄尤溪刘子洁 其二》
明代·朱浙

拈君玄玉磨清水，坐向松风写我诗。世路多岐成久别，故人千里费相思。

移家别县生涯薄，去国孤臣死分宜。萍梗重逢何处是，临风洒翰一凄其。

作者简介：（1486—1552）福建莆田人，字必东，号损岩。嘉靖二年进士，授御史。帝亟欲尊生母，而群臣必欲帝母昭圣皇太后，浙亦上疏力争。帝怒，立捕至内廷，除名为民。有《天马山房遗稿》。